| Medaljeoversikt |
| --- |
| Konkurrerte for Sveriges flagg Sverige |
| Friidrett |
| Friidrett U23-EM i friidrett |
| Gull | 2017 Bydgoszcz |  Kulestøt |
| Friidrett European Cup Winter Throwing |
| Gull | 2016 Arad |  Kulestøt U23 |
| Gull | 2017 Las Palmas |  Kulestøt U23 |
| Friidrett Nordisk-baltisk U23-mesterskap i friidrett |
| Gull | 2016 Esbo |  Kulestøt |
| Sølv | 2016 Esbo |  Diskos |
| Friidrett Nordisk mesterskap i friidrett innendørs |
| Gull | 2016 Växjö |  Kulestøt |
| Sølv | 2015 Bærum |  Kulestøt |

**Fanny Roos** (født 2. januar 1995 i Ekenäs i Ljungby kommun) er en svensk friidrettsutøver som representerer Atleticum Växjö SK. Hun konkurrerer i kulestøt, og er svensk mester sju ganger i denne øvelsen. Hennes fremste internasjonale meritt er gull i U23-EM i friidrett 2017.

Idrettskarriere
---------------

### 2011

Roos deltok i ungdoms-VM i friidrett 2011, og gikk til finalen med 13,94 meter i kvalifiseringen. I finalen kastet hun 13,54 og kom på tiendeplass. I Junior-SM vant hun kulestøt og diskos i J16-klassen, samt at hun kom på fjerdeplass i slegge og femteplass i spydkast. I diskos kastet hun her 44,40, som var ny personlig rekord. Hun vant også kulestøt i skole-SM i september.

Hennes personlige rekord i lengdehopp satte hun i DN Galan Youth i Stockholm 30. juli, med 5,25 meter.

### 2012

Roos' personlige rekord i lengdehopp innendørs er fra 2012; hun hoppet 5,13 i Växjö 22. januar. 

I juli deltok Roos i junior-VM i friidrett 2012 i Barcelona. Der støtte hun 14,32 meter i kvalifiseringen, som var 13. beste resultat, men hun ble ikke blant de 12 som gikk til finalen. Hun deltok i J17-klassen i Junior-SM 2012, og vant der både kulestøt og diskos. I sleggekast kom hun på femteplass. I kulestøt (3 kg) greide hun 17,01 meter, som var ny personlig rekord.

### 2013

Hun deltok i Svensk mesterskap i friidrett innendørs 2013, og fikk der bronse i kulestøt, bak Helena Engman og Catarina Andersson. Hun vant kulestøt i Junior-SM innendørs 2013, med 14,56. I Smålandsspelen satte hun ny svensk juniorrekord i kulestøt med 15,57 meter, og slo med det Caroline Isgrens rekord fra 1985 med to cm.

Utendørs fikk hun sølv i kulestøt ved SM i friidrett 2013, bak Frida Åkerström, med 15,63 meter. I Junior-SM vant hun kulestøt og diskos. Hun deltok også i junior-EM i friidrett 2013 (U20) i Italia, og kom der på femteplass i kulestøt med 15,82 meter, som var ny svensk juniorrekord.

### 2014

I Junior-SM innendørs satte hun ny svensk juniorrekord i kulestøt med 15,87 meter, og vant med det J19-klassen. Hun vant kulestøt ved innendørs-SM, over en meter foran Anna Wikström. 

Sverige deltok i Super League under Lag-EM i friidrett 2014, og Roos deltok her i kulestøt. Hun støtte 15,68 meter, og kom på tiendeplass, som ga Sverige tre poeng i lagkonkurransen. Sverige endte på niendeplass, og beholdt med det plassen sin i Super League. Hun forbedret den svenske juniorrekorden til 16,29 under junior-VM i friidrett 2014, der hun kom på sjetteplass.Hun vant kulestøt i SM utendørs i august, hennes første svenske mesterskapstittel utendørs. Under Junior-SM vant hun både kulestøt og diskos. I Finnkampen kom hun på andreplass i kulestøt, bak Frida Åkerström. 

Etter 2014-sesongen, i forberedelsene til innendørssesongen 2015, byttet hun klubb fra Ljungby FIK til Atleticum Växjö SK.

### 2015

Roos deltok i Nordisk mesterskap i friidrett innendørs 2015 (Nordic Indoor Match), og kom der på andreplass i kulestøt, bak Trine Mulbjerg. Hun deltok i J22-klassen i junior-SM innendørs 2015, og vant kulestøt (4 kg) med 16,69 meter. Hun vant også kulestøt i innendørs-SM 2015. Hun deltok også i EM i friidrett innendørs 2015, og fikk tiende beste lengde i kvalifiseringen, men nådde ikke finalen.

Den 13. juni deltok hun i Gouden Spike i Leiden i Nederland, og støtte for første gang over 17 meter med seniorkule. Hun greide 17,05 meter, som var personlig rekord, smålandsrekord og årsbeste i Sverige.

Sverige deltok igjen i Super League under Lag-EM i friidrett 2015, og denne gangen kom Roos på sjetteplass, som ga sju poeng i lagkonkurransen. Sverige kom på tiendeplass totalt, og rykket dermed ned til First League. I juli deltok hun i U23-EM i friidrett 2015, og kom på fjerdeplass med 16,73 meter, 26 cm bak Sara Gambetta som vant bronsemedaljen. Hun vant gull i kulestøt i SM utendørs, for andre år på rad, og hun fikk sølv i diskos, bak Sofia Larsson. I junior-SM fikk hun gull i kulestøt og bronse i diskos.

### 2016

Roos vant kulestøt i Nordisk mesterskap i friidrett innendørs 2016 (Nordic Indoor Match), med 17,27 meter. Hun forbedret sin personlige juniorrekord til 17,20 meter i junior-SM innendørs 2016, og vant denne øvelsen. Hun vant også kulestøt i innendørs-SM 2016, for tredje år på rad. I mars vant hun også kulestøt i U23-klassen i European Cup Winter Throwing 2016. 

Hun forbedret sin personlige rekord til 17,58 meter i Star FM Shot Put-stevnet i Växjö i august. Bare Helena Engman har kastet lenger enn dette av svenske utøvere. Hun satte svensk bestenotering i *castorama* under Finnkampen, dvs samlet i kulestøt, diskos, spydkast og slette, og med resultatene 17,28 i kulestøt, 43,60 i spydkast, 50,53 i diskos og 52,35 i slegge fikk hun 3695 poeng totalt, og slo Anna Söderbergs tidligere svenske rekord med 78 poeng. Roos satte her personlig rekord i spydkast og slegge. Hun vant kulestøt og kom på sjetteplass i diskos.

Hun fikk 20. beste resultat i kvalifiseringen i kulestøt under EM i friidrett 2016, og nådde ikke finalerunden. I junior-SM vant hun kulestøt og fikk sølv i diskos, bak Emma Ljungberg. Hun vant kulestøt i SM utendørs 2016, og fikk bronse i diskos. Hun vant kulestøt og fikk sølv i diskos under Nordisk-baltisk U23-mesterskap i friidrett 2016.

### 2017

Hun vant på nytt kulestøt i Nordisk mesterskap i friidrett innendørs 2017 (Nordic Indoor Match). Under innendørs-SM 2017 vant hun også kulestøt, med 17,88 meter, som var ny personlig rekord. Under EM i friidrett innendørs 2017 tangerte hun Helena Engmans svenske rekord i kulestøt, med 18,13 meter, og kom på fjerdeplass i dette mesterskapet.

Hun vant kulestøt i U23-klassen under European Cup Winter Throwing 2017, der hun slo Alena Pasechnik med over en meter. 

Under U23-EM i friidrett 2017 vant hun kulestøt. Hun deltok også i VM i friidrett 2017, men ble slått ut i kvalifiseringsrunden med 20. beste resultat.

### 2021

Roos tok 7. plass for landet sitt i kulestøt under Sommer-OL 2020 i Tokyo.

Referanser
----------

1. ↑   World Athletics Database, World Athletics utøver-ID 264077[Hentet fra Wikidata]
2. ↑   www.iaaf.org[Hentet fra Wikidata]
3. ↑   www.friidrott.se[Hentet fra Wikidata]
4. ↑  IAAF - *7th IAAF World Youth Championships - Shot Put Girls - Final*, besøkt 3. august 2017.
5. ↑  Smålands Friidrottsförbund - *JSM-USM i Vellinge & Ystad 30 aug*, besøkt 3. august 2017.
6. ↑   Arkivert 3. august 2017 hos Wayback Machine.
7. ↑  «All-Athletics - *Fanny Roos*». Arkivert fra originalen 22. oktober 2017. Besøkt 4. august 2017.
8. ↑  Friidrott.se - *Youth: - Kul att bli behandlad som en stjärna!*[*død lenke*], besøkt 3. august 2017.
9. ↑  IAAF - *14th IAAF World Junior Championships*, besøkt 3. august 2017.
10. ↑  Smålands Friidrottsförbund - *JSM & USM - Massor av guld och många Smålandsrekord!!*, besøkt 3. august 2017.
11. ↑  Track and Field - *ISM 2013-02-15/17 Stadium Arena Norrköping*, besøkt 3. august 2017.
12. ↑  Smålands Friidrottsförbund - *IJSM, IUSM 17 i Uddevalla*, besøkt 3. august 2017.
13. ↑  Sveriges Radio - *18-åriga juniormästaren i kula ser fram mot nya utmaningar*, besøkt 3. august 2017.
14. ↑  Västerås Friidrott - *Resultat JSM*, besøkt 3. august 2017.
15. ↑  DLV - *European Athletics Junior Championships Rieti (ITA) 2013 Results Shot Put Women Final*, besøkt 3. august 2017.
16. ↑  Sveriges Radio - *Svenskt juniorrekord av Fanny Roos*, besøkt 3. august 2017.
17. ↑  European Athletics - *5th European Athletics Team Championships Braunschweig GER 21 - 22 June*, besøkt 3. august 2017.
18. ↑  IAAF - *IAAF World Junior Championships - Eugene (USA) - 22-27 July 2014 - Results*, besøkt 3. august 2017.
19. ↑  Smålänningen - *Dubbla SM-guld till Fanny*, besøkt 3. august 2017.
20. ↑  Smålänningen - *Fanny Roos lämnar Ljungby* Arkivert 3. august 2017 hos Wayback Machine. besøkt 3. august 2017.
21. ↑  Nordic Athletics - *2015*, besøkt 3. august 2017.
22. ↑  Track and Field - *IJSM 2015-02-28/03-01*, besøkt
23. ↑  European Athletics - *European Athletics Indoor Championships - Prague 2015*, besøkt 3. august 2017.
24. ↑  Smålänningen - *Fanny Roos över 17 meter*[*død lenke*], besøkt 3.
 august 2017.
25. ↑  Atletica.cz - *10th European Athletics U23 Championships*, besøkt 3. august 2017
26. ↑  Track and Field - *SM 2015-08-07/09 Söderhamn*, besøkt 3. august 2017.
27. ↑  Smålenningen - *SM-guld och brons till Fanny Roos*[*død lenke*], besøkt 3. august 2017.
28. 1 2  Nordic Athletics - *2016*, besøkt 3. august 2017.
29. ↑  Idrott Online - *Resultat IJSM/IUSM 17 20-21 februari 2016*, besøkt 10. august 2019.
30. ↑  Friidrottaren.com - *Fanny Roos tvåa genom tiderna i kula*, besøkt 3. august 2017.
31. ↑  Friidrottaren.com - *Nytt Sverige-bästa genom tiderna i Castorama av Fanny Roos!*, besøkt 3. august 2017.
32. ↑  «Friidrotts-SM 2016». Arkivert fra originalen 23. august 2017. Besøkt 4. august 2017.
33. ↑  Smålenningene - *SM-guld till Fanny*[*død lenke*], besøkt 3. august 2017.
34. ↑  «Athletics – Women's Shot put – Qualification – Results» (PDF) **(engelsk)**. olympics.com. 30. juli 2021. Arkivert fra originalen (PDF) 31. juli 2021. Besøkt 12. august 2021.
35. ↑  «Athletics – Women's Shot put – Final – Results» (PDF) **(engelsk)**. olympics.com. 1. august 2021. Arkivert fra originalen (PDF) 1. august 2021. Besøkt 12. august 2021.

Eksterne lenker
---------------

* (en) Fanny Roos – Olympedia Rediger på Wikidata

* (sv) Fanny Roos – Sveriges olympiske komité Rediger på Wikidata

* (en) Fanny Roos – World Athletics Rediger på Wikidata

* (en) Fanny Roos – Diamond League Rediger på Wikidata